Politivennen, 1800-01-01
Uordener. 1) Huset No. 38 i Magstræde har en afskyelig Trætud, som næsten indtager det desuden alt for smalle Fortog, Anmælderen er engang førend han lærte at kjende dens Farlighed, faldet derover og hvis ikke hans gode Genius havde været ved Haanden, vilde han vist have slaget sig til Skamme, og det vilde ikke have blevet ved det følelige Skrup, han fik paa sit ene Skinnebeen, han haaber derfor at Ejeren af samme er saameget Elsker af Orden, at han borttager den, allerhelst da dens Nytte aldeles ikke indsees. 2) I lille Kirkestræde uden for Hjørnehuset af Admiralgaden laae i Dag den 9de Maj et Fortogsbræt omvæltet, som spærrede Passagen uden mindste Nødvendighed. 3) I Krydset af Knabrostræde og Brolæggerstræde er en Vandkikkerlem, som ikke allene er, som alle disse Lemme, ved Sømhoveder og ujævnt Beslag, gjort saa usikker som muligt til at gaae paa, men den er endog ved Stenebroens Ujævnhed rundt om den gjort meget slem for dem, som i Mørke vandre denne Vej, saameget mere, som de ved den saa langt udstaaende Indplankning omkring Hjørnehuset gjennes ud midtbroes. 4) Omkring de nye Pomper, som Torvbeboerne med Fornøielse have seet opsatte paa Højbroplads, ere satte nogle meget lave Afvisere. Disse Stene ere ikke satte saaledes, at de kunne afholde Vogne, som dog nok er Øjemedet, men vel saaledes at Fodgængere, der enten ikke kjende eller ikle huske dem, kunne støde sig farligt. Antager man endog, at disse Afvisere, ved en paaliggende Kæde, skulde forbindes og saaledes holde Vognene ude, saa blive de dog for lave til ej at være farlige for den Fodgænger, der i stærk Gang støder an paa dem med Skinnebenet. Lygterne ovenpaa ere ikke alletider tændte naar de burde, ja ville ikke engang blive det altid, naar de skulle. *) Paa det store Rendebræt tvers over Akademigaden, der hvor den krydses af Bredgaden, er et Hul, hvori en Hæl af en lille Fod kan blive hildet til Skade for Ejeren. Da det ofte skeer ved deslige Bræder, at Træet for Enderne, der ej ere understøttede, og dog maa bære meget store Byrder, er vredet eller knastet, og altsaa let brækkes af, saa var det at ønske, at de herefter for hver Ende forsynedes med en Tverskinne. 6) Atter beder man, paa det gaaende Publikums Vegne, Brolægningens Foresatte, at Fortoget uden for No. 91 i Pilestræde, eller egentsig Fliserækken især herimod 92 maatte istandsættes, det er øjensynligt nok at det trænger dertil. 7) Ligeledes haabes at dog engang den farlige Afviser paa Anneplads imellem lille Strandstræde og Toldbodgaden oprejses. Dette kan let skee, men vanskelig kan det forsvares, at den saa længe ligger til Meen for Publikum. 8) Ved Hjørnet af lille Købmagergade og Kultorvet har et par Nætter staaet en frae spændt Vogn, som ønskedes hensat paa rigtigere Sted. 3) Neppe burde det være Bygherrer tilladt, at kaste Grus og Sten i Hobe ud paa Kørebroen og der lade dem henligge een Nat, end sige flere Nætter i Rad. Hvis Ejeren fandt sig hindret den første Dag i at bortføre det, burde han hvis den kommende Nat var mørk, ved en ophængt Lygte advare Folk. Et Selskab som for 8te Dage siden, i mørk Aften kom kørende i Skidenstræde, kom i den største Fare uden for første eller andet Hus fra Regentsen, da Vognen pludselig var med det ene Hjul kommen op paa en saadan Hob af Brokker. Ved at stige ud, og understøtte Vognen, medens den gik over Banken, undgik man Faren. Men man burde sikkert ikke kunne komme i slig Fare.